**Qonunga o‘zgartirish kiritilayotganda buning
zaruriyati, sabab va maqsadlarini tushuntiruvchi muqaddima bo‘ladi**

**“O‘zbekiston Respublikasining ayrim qonun
hujjatlariga o‘zgartish va qo‘shimchalar kiritish to‘g‘risida”gi Qonun (O‘RQ–796, 26.10.2022 y.) Prezident tomonidan imzolandi**

“O‘zbekiston Respublikasi Oliy Majlisi Qonunchilik palatasining Reglamenti to‘g‘risida”gi Qonunga kiritilgan o‘zgartirishga ko‘ra, Qonun loyihasini Qonunchilik palatasi tomonidan ikkinchi o‘qishda ko‘rib chiqish chog‘ida muhokama **uning nomi, muqaddimasi** *(agar mavjud bo‘lsa)*, **har bir moddasi bo‘yicha alohida-alohida o‘tkaziladi**.

“Normativ-huquqiy hujjatlar to‘g‘risida”gi Qonun bilan tasdiqlangan Normativ-huquqiy hujjatlar loyihalarini, shuningdek ularga ilova qilinadigan axborot-tahliliy materiallarni yuridik-texnik jihatdan rasmiylashtirishning **yagona uslubiyotiga quyidagi qo‘shimchalar kiritildi**:

Qonunosti hujjatlariga o‘zgartish va qo‘shimchalar kiritishni, shuningdek ularni o‘z kuchini yo‘qotgan deb topishni nazarda tutuvchi qonunosti hujjati loyihasining nomida mazkur loyiha bilan kiritilayotgan **asosiy o‘zgartish va qo‘shimchalarning mohiyati ko‘rsatilishi kerak**.

Normativ-huquqiy hujjatlarga o‘zgartish va qo‘shimchalar kiritishni, shuningdek ularni o‘z kuchini yo‘qotgan deb topishni nazarda tutuvchi loyiha, qoida tariqasida, uni **qabul qilish zaruriyati, sabablari va maqsadlariga oid tushuntirishni qamrab olgan**, shuningdek normativ-huquqiy hujjatning mohiyatini va ahamiyatini ochib beradigan muqaddimaga ega bo‘ladi.